CELEX: 62008FJ0066
Language: mt
Date: 2009-05-18 00:00:00
Title: Sentenza tat-Tribunal għas-Servizz Pubbliku (L-Ewwel Awla) tad-19 ta' Mejju 2009. # Emile De Smedt et. vs il-Parlament Ewropew. # Servizz pubbliku - Uffiċjali - Remunerazzjoni. # Kawża F-66/08.

SENTENZA TAT-TRIBUNAL GĦAS-SERVIZZ PUBBLIKU
      (L-Ewwel Awla)
      18 ta’ Mejju 2009
      Kawża F-66/08
      Emile De Smedt et
      vs
      Il-Parlament Ewropew
      “Servizz pubbliku – Uffiċjali – Remunerazzjoni – Allowances fil-kuntest ta’ xogħol permanenti jew bis-shift – Allowance għal uffiċjali regolarment suġġetti għal dmirijiet ta’ standby – Artikoli 56a u 56b tar-Regolamenti tal-Persunal”
      Suġġett:  Rikors, ippreżentat taħt l-Artikoli 236 KE u 152 KEEA, li permezz tiegħu E. De Smedt u 20 uffiċjal ieħor tal-Parlament jitolbu
         l-annullament tad-deċiżjonijiet individwali tal-Parlament li jirrifjutaw li jakkordawlhom, minn naħa, l-allowance mogħtija
         lill-uffiċjali li jaħdmu fil-kuntest ta’ xogħol permanenti jew bis-shift, prevista fl-Artikolu 56a tar-Regolamenti tal-persunal
         u li għaliha huma għandhom dritt skont ir-Regolament tal-Kunsill (KE, Euratom) Nru 1873/2006, tal-11 ta’ Diċembru 2006, li
         jemenda r-Regolament (KEFA, KEE, Euratom) Nru 300/76 li jistabbilixxi l-kategoriji ta’ uffiċjali intitolati għal allowances
         għal xogħol bix-xift, u r-rati u l-kondizzjonijiet tagħhom, min-naħa l-oħra, l-allowance mogħtija lill-uffiċjali regolarment
         suġġetti għal dmirijiet ta’ standby, prevista fl-Artikolu 56b tar-Regolamenti tal-persunal li li għaliha huma għandhom dritt
         skont ir-Regolament tal-Kunsill (KE, Euratom) Nru 1945/2006, tal-11 ta’ Diċembru 2006, li jemenda r-Regolament (KEE, Euratom,
         KEFA) Nru 495/77 li jistabbilixxi l-kategoriji ta’ uffiċjali li jkunu intitolati għal, u l-kondizzjonijiet għal, u r-rati
         ta’, allowances għal xogħol regolari ta’ stand-by.
      
      Deċiżjoni: Huwa kkonstatat li r-rikorrenti rtiraw it-talbiet tagħhom fir-rigward tal-annullament tad-deċiżjonijiet individwali tal-Parlament
         li jirrifjutaw li jakkordawlhom l-allowance mogħtija lill-uffiċjali regolarment suġġetti għal dmirijiet ta’ standby, prevista
         fl-Artikolu 56a tar-Regolamenti tal-persunal. Id-deċiżjonijiet individwali tal-Parlament li jirrifjutaw li jakkordaw lir-rikorrenti
         l-allowance mogħtija lill-uffiċjali li jaħdmu fil-kuntest ta’ xogħol permanenti jew bis-shift, prevista fl-Artikolu 56a tar-Regolamenti
         tal-persunal, huma annullati. Il-Parlament għandu jbati l-ispejjeż kollha.
      
      Sommarju
      Uffiċjali – Kundizzjonijiet tax-xogħol – Allowance għax-xogħol permanenti jew bis-shift
      (Regolamenti tal-Persunal, Artikolu 56a)
      Deċiżjonijiet individwali ta’ istituzzjoni li jirrifjutaw li jagħtu l-allowance li tingħata lill-uffiċjali li jaħdmu fil-kuntest
         ta’ xogħol permanenti jew bis-shift, prevista fl-Artikolu 56a tar-Regolamenti tal-persunal, lil uffiċjali li jagħtu tali servizz,
         impost mill-“eżiġenzi” taċ-ċentrali telefonika li fiha  huma jaħdmu, meta dan is-servizz ikun wieħed “regolari u permanenti”,
         u meta, barra minn hekk, bl-għoti ta’ din l-allowance permezz ta’ deċiżjonijiet individwali li jkunu ttieħdu f’data sussegwenti
         għad-deċiżjonijiet hawn fuq imsemmija, l-imsemmija istituzzjoni tkun irrikonoxxiet hija stess b’mod impliċitu – iżda ċar –
         li r-rikorrenti jkunu ssodisfaw il-kundizzjonijiet li għalihom l-Artikolu 56a jissuġġetta l-għoti tagħha, u meta, fl-aħħar
         nett, ma jkunx jista’ jiġi kkontestat li l-kundizzjonijiet materjali tax-xogħol tagħhom kienu l-istess qabel u wara d-data
         li fiha d-deċiżjonijiet individwali li jakkordawlhom din l-allowance ikunu ġew fis-seħħ, għandhom jiġu annullati.
      
      F’dan ir-rigward, li wieħed jirrakkomanda l-inapplikabbiltà tal-Artikolu 56a tar-Regolamenti tal-persunal minħabba li x-xogħol
         permanenti jew bis-shift tal-uffiċjali ma jirriżultax minn deċiżjonijiet formali ta’ din l-istituzzjoni huwa abbużiv.
      
      Bl-istess mod, il-fatt li l-imsemmija uffiċjali ma jagħmlux sigħat addizzjonali u jkollhom ħinijiet tax-xogħol fil-ġimgħa
         li jkunu inqas mill-ħinijiet tax-xogħol normali ta’ din l-istituzzjoni ma jistax jaffettwa d-dritt għall-allowance prevista
         fl-Artikolu 56a tar-Regolamenti tal-Persunal. Fil-fatt, din id-dispożizzjoni la teżiġi li jinħadmu sigħat addizzjonali u lanqas
         li jkun hemm ħinijiet tax-xogħol fil-ġimgħa li jkunu ugwali għall-ħinijiet tax-xogħol normali ta’ din l-istituzzjoni. F’kull
         każ, u fid-dawl tal-inkonvenjenzi fuq livell personali u familjari li l-ħinijiet tax-xogħol fil-ġimgħa ta’ xogħol permanenti
         jew bis-shift jinvolvu, id-differenza ta’ 7.5 sigħat li tiddistingwi l-ħinijiet tax-xogħol fil-ġimgħa normali fi ħdan din
         l-istituzzjoni minn dawk implementati għaċ-ċentrali telefonika ma hijiex irraġonevoli.
      
      (ara l-punti 21 sa 23)